ຈີນ ປົດເຈົ້າໜ້າທີ່ 6 ຄົນ ຍ້ອນການໂຈມຕີ ຢູ່ທີ່ ໂຮງຮຽນປະຖົມ
ພວກເຈົ້າໜ້າທີ່ 6 ຄົນ ຖືກປົດອອກຈາກຕໍາແໜ່ງ ຍ້ອນ “ບໍ່ມີການຮັບມືຢ່າງເໝາະສົມ” ຕໍ່ການ​ໂຈມ​ຕີ​ຢູ່​ໂຮງຮຽນ​ປະຖົມ​ ຊຶ່ງເຮັດໃຫ້ນັກຮຽນ 23 ຄົນໄດ້ຮັບບາດເຈັບ.
ທາງການຈີນໄດ້ໄລ່ພວກເຈົ້າໜ້າທີ່ 6 ຄົນອອກຈາກຕໍາແໜ່ງ ຍ້ອນ “ບໍ່ມີການ ຮັບມືຢ່າງເໝາະສົມ” ຕໍ່ການໂຈມຕີພວກເດັກ ນ້ອຍນັກຮຽນດ້ວຍມີດຢູ່ໂຮງຮຽນປະຖົມໃນແຂວງນຶ່ງ ຢູ່ພາກ ກາງຂອງຈີນ ຊຶ່ງເຮັດໃຫ້ເດັກນ້ອຍນັກຮຽນ 23 ຄົນໄດ້ຮັບບາດ ເຈັບນັ້ນ ອົງການຂ່າວ Xinhua ຂອງທາງການຈີນ ກ່າວໃນວັນອັງຄານວານນີ້ວ່າ ຄູໃຫຍ່ສອງຄົນ ຂອງໂຮງຮຽນ, ເຈົ້າໜ້າທີ່ຕໍາຫລວດ 2 ຄົນ, ເຈົ້າໜ້າທີ່ຮັກສາ ຄວາມປອດໄພປະຈໍາທ້ອງ ຖິ່ນ ແລະຜູ້ອໍານວຍການດ້ານການສຶກສາປະຈໍາເຂດ ໄດ້ຖືກປົດອອກຈາກຕໍາແໜ່ງ ເດັກນ້ອຍນັກຮຽນ 23 ຄົນ ແລະຊາວບ້ານທີ່ແກ່ຊະລາຜູ້ນຶ່ງ ໄດ້ຮັບບາດເຈັບ ໃນວັນສຸກ ຜ່ານມານີ້ ເວລາຜູ້ຊາຍອາຍຸ 36 ປີຄົນນຶ່ງທີ່ຖືມີດຄົວກິນ ແລ່ນເຂົ້າໄປໃນໂຮງຮຽນຢູ່ໃນ ແຂວງ Henan ພວກເດັກນ້ອຍເຫຼົ່ານີ້ ບໍ່ມີຜູ້ໃດໄດ້ຮັບບາດເຈັບສາຫັດ ແລະຊາຍຜູ້ນັ້ນ ກໍຖືກຈັບຢ່າງວ່ອງໄວ ລາຍງານບໍ່ໄດ້ໃຫ້ເຫດຜົນກ່ຽວກັບການໄລ່ພວກເຈົ້າໜ້າທີ່ອອກການແຕ່ຢ່າງໃດ ແຕ່ກໍໄດ້ ໃຫ້ຄໍາເຫັນວ່າ ການເຮັດແນວນັ້ນ ແມ່ນເພື່ອຕອບສະໜອງຕາມຄວາມຮຽກຮ້ອງຂອງ ປະຊາຊົນຕໍ່ສະພາບການທີ່ “ຄິດວ່າເຈົ້າໜ້າທີ່ທ້ອງຖິ່ນ ບໍ່ໄດ້ສະແດງຄວາມຮັບຜິດຊອບ ຂອງຕົນ ແລະມີຄວາມເມີນເສີຍຕໍ່ໂສກນາດຕະກໍາດັ່ງ ກ່າວ ”